2013.gada 22.oktobrī Rīkojums Nr. 484

Rīgā (prot. Nr. 55 31.§)

**Par nekustamā īpašuma nodošanu Veselības ministrijas valdījumā**

1. Aizsardzības ministrijai nodot Veselības ministrijas valdījumā zemesgrāmatā uz valsts vārda Aizsardzības ministrijas personā ierakstīto nekustamo īpašumu (nekustamā īpašuma kadastra Nr. 0100 017 0071) − zemes vienību (zemes vienības kadastra apzīmējums 0100 017 0050) 1,6748 haplatībā un trīs būves (būvju kadastra apzīmējumi 0100 017 0067 012, 0100 017 0067 019 un 0100 017 0067 021) − Laktas ielā 8 un Laktas ielā 8, k-1, Rīgā, kopā ar tam funkcionāli piederīgajām inženierbūvēm un komunikāciju tīkliem.

2. Veselības ministrijai pārņemt no Aizsardzības ministrijas šā rīkojuma 1.punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Veselības ministrijas personā.

Ministru prezidents Valdis Dombrovskis

Aizsardzības ministra vietā –

zemkopības ministre Laimdota Straujuma